ร้านอยู่ติดถนนใหญ่ ที่จอดรถทางร้านมีให้เหลือเฟือ บรรยากาศดี ร่มรื่น ตบแต่งสวยงาม น่านั่ง โดยรวมแล้วชอบมาก วันที่ไปค่อนข้างโล่ง เลือกที่นั่งได้ตามใจชอบ มีทั้งแบบโซฟา และเก้าอี้แบบมีหมอนอิง มีไวไฟฟรีบริการ

มอคค่าปั่นอร่อยเข้มข้นถึงใจ ราคาไม่เว่อร์วัง น้ำแอ๊บเปิ้ล+แครอทปั่น ไม่ผสมน้ำตาล+น้ำเชื่อม ได้น้ำและเนื้อแบบเต็มๆ สำหรับคนรักสุขภาพ 

สั่ง "เฟรนช์ฟราย ราดชีส+เบคอนกรอบ" กะมาทานเล่นกรุบกริบ แต่ได้ออกมาดีเกินคาด คุ้มราคา และที่สำคัญ อร่อยมากกกกก.... เฟรนช์ฟรายแท่งใหญ่ ผงพาร์มีซาน + ชีสเยิ้มๆ + เบคอนกรอบๆ ที่ราดมาแบบไม่หวง เป็นเมนูที่ขอบอกว่า ห้ามพลาด !!!!